ຜູ້ຕາງໜ້າຂອງທ່ານກາດດາຟີ ຂໍເຈລະຈາ ກັບຝ່າຍກະບົດ
ພວກກະບົດລີເບຍ ກ່າວວ່າ ຜູ້ຕາງໜ້າຂອງກາດດາຟີ ຂໍເຈລະຈາກັບຝ່າຍຕົນ ແຕ່ຖືກປະຕິເສດໄປ.
ພວກກະບົດລີເບຍທີ່ກໍາລັງທໍາການຕໍ່ສູ້ເພື່ອໂຄ່ນລົ້ມລັດຖະ ບານ Moammar Gadhafi ກ່າວວ່າ ຜູ້ຕາງໜ້າທ່ານ ກາດດາຟີທ່ານນຶ່ງໄດ້ສະເໜີໃຫ້ມີການໂອ້ລົມສົນທະນາ ກັນກັບຄະນະນໍາພາຂອງພວກກະບົດ ແຕ່ຄໍາສະເໜີທີ່ ວ່ານີ້ໄດ້ຖືກປະຕິເສດໄປ ໂຄສົກຂອງຝ່າຍກະບົດກ່າວໃນວັນອັງຄານມື້ນີ້ວ່າ ໄດ້ ມີການສະເໜີທີ່ວ່ານີ້ ແຕ່ກ່າວວ່າ ພວກກະບົດຈະບໍ່ທໍາ ການເຈລະຈາໃດໆກັບທ່ານກາດດາຟີ ບັນດາຜູ້ຕາງໜ້າ ຂອງທ່ານດາດດາຟີໄດ້ບໍ່ໄດ້ໃຫ້ຄວາມເຫັນໃດໆກ່ຽວກັບເລື່ອງນີ້ ໃນວັນຈັນວານນີ້ ພວກສະມາຊິກສະພາປົກຄອງພາຍໃຕ້ ການນໍາພາຂອງພວກກະບົດໃນ ເມືອງ Benghazi ໄດ້ປະຕິເສດຕໍ່ຄໍາຮຽກຮ້ອງເພື່ອໃຫ້ມີການໂອ້ລົມສົນທະນາກັນໂດຍອະ ດີດນາຍົກລັດຖະມົນຕີ Jadallah al-Talhi ຊຶ່ງພວກກະບົດກ່າວວ່າ ຈະບໍ່ມີການເຈລະຈາ ສັນຕິພາບໃດໆທີ່ເປັນໄປໄດ້ ນອກຈາກວ່າທ່ານກາດດາຟີຈະລາອອກຈາກຕໍາແໜ່ງເທົ່ານັ້ນ ໃນຄໍາຮຽກຮ້ອງທີ່ອອກອາກາດທາງໂທລະພາບແຫ່ງລັດນັ້ນ ທ່ານ Talhi ຊຶ່ງເຄີຍເປັນເອກ ອັກຄະລັດຖະທູດລີເບຍປະຈໍາອົງການສະຫະປະຊາຊາດໃນປີ 2008 ນັ້ນ ຮຽກຮ້ອງຕໍ່ພວກ ກະບົດໃຫ້ທໍາການເຈລະຈາກັນເພື່ອຈະແກ້ໄຂວິກິດການແລະຊ່ອຍຢຸດການນອງເລືອດກັນນັ້ນ ກໍາລັງທີ່ນິຍົມທ່ານກາດດາຟີສືບຕໍ່ທໍາການໂຈມຕີໂຕ້ຕອບຕໍ່ພວກກະບົດໃນວັນອັງຄານມື້ນີ້ ຊຶ່ງໄດ້ທໍາການໂຈມຕີທາງອາກາດຢ່າງນ້ອຍນຶ່ງບັ້ນໃສ່ເມືອງທ່ານໍ້າມັນ Ras Lanuf ຫລັງ ຈາກໄດ້ທໍາການໂຈມຕີຫລາຍບັ້ນໃນມື້ກ່ອນນັ້ນ ພວກທີ່ຈົງຮັກພັກດີຕໍ່ທ່ານກາດດາຟີ ໄດ້ພະຍາຍາມທີ່ຈະປ້ອງກັນບໍ່ໃຫ້ພວກກະບົດທໍາ ຄວາມຄືບໜ້າຕໍ່ໄປຍັງນະຄອນຫລວງຕຣີໂປລີນັ້ນ